กฎกระทรวงกำหนดให้ทางน้ำชลประทานฝายวังตอง เป็นทางน้ำชลประทานที่จะเรียกเก็บค่าชลประทาน พ.ศ. 2565
ประกาศวันที่ 2022-08-19

content: กฎกระทรวง กำหนดให้ทางน้ำชลประทานฝายวังตอง เป็นทางน้ำชลประทานที่จะเรียกเก็บค่าชลประทาน พ.ศ. ๒๕๖๕
content: อาศัยอำนาจตามความในมาตรา ๘ (๑) แห่งพระราชบัญญัติการชลประทานหลวง พุทธศักราช ๒๔๘๕ ซึ่งแก้ไขเพิ่มเติมโดยพระราชบัญญัติการชลประทานหลวง (ฉบับที่ ๔) พ.ศ. ๒๕๑๘ และมาตรา ๔๒ วรรคหนึ่ง แห่งพระราชบัญญัติการชลประทานหลวง พุทธศักราช ๒๔๘๕ รัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้
content: ให้ทางน้ำชลประทานฝายวังตอง จากศูนย์กลางฝายวังตอง กิโลเมตรที่ ๐.๐๐๐ ในท้องที่ตำบลเหมืองง่า และตำบลบ้านกลาง อำเภอเมืองลำพูน จังหวัดลำพูน ไปทางเหนือน้ำถึงกิโลเมตรที่ ๐.๕๐๐ ในท้องที่ตำบลเหมืองง่า และตำบลบ้านกลาง อำเภอเมืองลำพูน จังหวัดลำพูน ไปทางท้ายน้ำถึงกิโลเมตรที่ ๐.๕๐๐ ในท้องที่ตำบลเหมืองง่า
content: และตำบลบ้านกลาง อำเภอเมืองลำพูน จังหวัดลำพูน ตามแนวเขตแผนที่ท้ายกฎกระทรวงนี้ เป็นทางน้ำชลประทานที่จะเรียกเก็บค่าชลประทาน
content: ให้ไว้ ณ วันที่ ๔ กรกฎาคม พ.ศ. ๒๕๖๕ เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์
sectionName: แผนที่ท้ายกฎกระทรวงฯ
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรกำหนดให้ทางน้ำชลประทานฝายวังตอง เป็นทางน้ำชลประทานที่จะเรียกเก็บค่าชลประทาน เพื่อให้เกิดประโยชน์จากการใช้น้ำอย่างเต็มที่ และเนื่องจากมาตรา ๘ (๑) แห่งพระราชบัญญัติการชลประทานหลวง พุทธศักราช ๒๔๘๕
content: ซึ่งแก้ไขเพิ่มเติมโดยพระราชบัญญัติการชลประทานหลวง (ฉบับที่ ๔) พ.ศ. ๒๕๑๘ บัญญัติให้ทางน้ำชลประทานที่จะเรียกเก็บค่าชลประทานต้องกำหนดโดยกฎกระทรวง จึงจำเป็นต้องออกกฎกระทรวงนี้